Para pandhemen basa Jawa, apa maneh para dwija lan para dhosen ing pawiyatan luhur, mesthi wae duwe pamawas sing luwih prayoga kepriye manawa skripsi iku ditulis nganggo basa Jawa. Ancase ora ana liya mung sadrema nguri-uri basa Jawa lan ing tundhane bisa urip ngrembaka kaya dene basa-basa liyane, kayata basa Indonesia, lan basa Inggris. Basa Indonesia sing saiki dadi basa nasional kita wis diakoni dadi basa sing gedhe sing akeh panuture. Ing wektu saiki bahasa Indonesia wis diwulangake ing 45 negara manca, kalebu ing Australia. Malah akeh para sarjana basa Indonesia sing saiki misuwur lulus saka Universitas Leiden, Walanda. Basa Indonesia diangkah bisa dadi basa Internasional kaya dene basa Inggris. Mula ora ana sarune menawa ana pangangen-angen kepriye carane supaya basa Jawa iku bisa padha kalungguhane karo basa Indonesia utawa basa Inggris. Bombong ta?